Országos Egészségbiztosítási Pénztár

Gyógyászati Segédeszköz és Gyógyfürdő Főosztálya

A közigazgatási hatósági eljárás és szolgáltatás általános szabályairól szóló 2004. évi CXL.tv. 29. § (3), (6)-(7) bekezdése alapján az alábbi hirdetményi értesítést bocsátom ki.

ÉRTESÍTÉS

Ezúton értesítem az érintett ügyfeleket, hogy a biztonságos és gazdaságos gyógyszer- és gyógyászatisegédeszköz-ellátás, valamint a gyógyszerforgalmazás általános szabályairól szóló 2006. évi XCVIII. törvény 32. § (7) bekezdése szerinti, hivatalból indított felülvizsgálatot – a kötelező egészségbiztosítás ellátásairól szóló 1997. évi LXXXIII. törvény végrehajtásáról szóló 217/1997. (XII. 1.) Korm. rendelet 7/C. § (1) bekezdése alapján – az OEP 2007. november 6-án megkezdte a támogatott gyógyászati segédeszközök teljes körére vonatkozóan.
Az ügy iktatószáma: 93598-59-1917/2007.

Ügyintézési eljárás határideje: 2007. december 6.
Ügyintéző: Dr. Daubner Monika, főosztályvezető

A felülvizsgálat alá vont időszak: 2007. 01. 01. - 2007. 09. 30.

Az iratokba történő betekintésre és nyilatkozattételre az eljárás folyamán lehetőséget biztosítunk (előzetes telefonos időpont-egyeztetés alapján) az OEP Gyógyászati Segédeszköz és Gyógyfürdő Főosztályán hivatali időben.

Tájékoztatjuk az ügyfeleket, hogy az elsőfokú eljárás során elektronikus ügyintézésre az OEP Online Webes Licitrendszerén (OWL) keresztül van lehetőség, az OEP Gyógyászati Segédeszköz és Gyógyfürdő Főosztályán előzetesen regisztrált ügyfelek számára, az elektronikus ügyintézéshez megfelelő elektronikus aláírás alkalmazásával.

